Kanopus (Egipat)
<s>Kanopus ili Kanopos (starogrčki: Κάνωπος) bio je važan grad u Antičkom Egiptu, koji se nalazio na sjeverozapadu Delte Nila.</s>

<s>Danas se njegovi ostatci nalaze na dnu mora u Zaljevu Abu Kir, a ima ih na kopnu - 3 km od centra grada Abukira leže ostatci Hrama Serapisa.</s>

<s>Historija 
Kanopus je nastao kao Grčka kolonija u 5. vijeku pne., na ušću antičkog rukavca Nila - Kanop.</s><s>Ime je dobio po kormilaru broda Menelaja, koji je umro na tom mjestu od ugriza zmije, na povratku iz Trojanskog rata.</s><s>Po legendi kralj Menelaj mu je podigao spomenik, uz koji je niknuo grad.</s>

<s>Kanopus je uz obližnji Thonis-Heraklion izrastao u važnu luku preko koje se odvijala trgovina sa Grčkom.</s>

<s>Nakon osnivanja Aleksandrije za ptolomejskih vremena postao je centar za proizvodnju maslinovog ulja i ladanje za građane Aleksandrije.</s>

<s>Kanopus je bio važan centar iz kog se širilo kršćanstvo, grad brojnih martira za Dioklecijanovih progona, a nakon tog sjedište eparhije.</s>

<s>Kanopus je nastavio prosperirati najmanje do kraja 4. vijeka nove ere.</s>

<s>U jednom trenutku počeo je tonuti, pa je do 8. vijeka je potpuno potonuo nekoliko metara ispod Sredozemnog mora, njegova precizna lokacija se vremenom zaboravila i izgubila.</s>

<s>Krajem 1990-ih ekipa Evropskog instituta za podvodnu arheologiju iz Pariza, uspjela je uz pomoć vrlo sofisticirane opreme otkriti u geološkim slojevima dna točnu lokaciju Kanopusa.</s><s>Ronioci su otkrili temelje zgrada, monumentalne skulpture i brojne artefakte.</s>

<s>U Kanopusu se njegovao kult sinkretičkog helenističko-egipatskog Ozirisa, koji je prikazvan kao brod sa ljudskom glavom.</s><s>Na osnovu tog su stariji egiptolozi pogrešno nazvali - slične predmete u kojima se čuvala iznutrica mumificiranih leševa -Kanopskim vazama.</s>

<s>Izvori</s>

<s>Vanjske veze</s>

<s>Canopus, ancient city Egypt</s>

<s>Arheološka nalazišta u Egiptu
Drevni Egipat
Ptolemejski Egipat
Rimski Egipat</s>

